Bangladeš

El Bangladeš o Bangladesh, nome uficial Republica Popolare del Bangladesh, el xe un paese de l'Axia meridional. El konfina a ovest, nord, est ko l'India più un toketin a sud-est ko la Birmania. A sud el xe bagnà dal Golfo del Bengala. Etimołozia El nome Bangladesh vor dir "Paese del Bengala" in lengua uficial bengalese. Zeografia El Paese el se stende su 144 000 km². Ziogràfegamente el se kata su la fertile pianura del delta de Gange e Brahmaputra, e el xe sogeto a le inondassion anuali dei monsoni e dei cikloni. Insieme kol Stato indian del Bengala Ocidental el kostituisse la rejon etnica-lenguistika del Bengala. Istòria I konfini de l’odierno Stato del Bangladesh i le gà stabilìi ko la spartission del Bengala inte el 1947, ko ke sta rejon la xe deventà el toko oriental del novo Stato del Pakistan, siben ke la fusse separà dal Pakistan ocidental da ben 1 600 km atraverso de l'India. Na serie de diskriminassion lenguistiche, pułìteghe ed ekonòmeghe la gà portà a dele agitassion popolari kontro el Pakistan ocidental. Inte el 1971, dopo na sanguinosa guera de indipendensa xe nato el Stato del Bangladesh. El novo Stato el gà dovesto soportar karestie, katastrofi naturali e povertà difusa, oltre a vari skonvolgimenti pułìteghi e kolpi de Stato militari. Dopo el ripristino de la demokrasia inte el 1991 ghe xe stà na relativa stabilità e un poketin de progreso ekonòmego. Zeografia politega Sudivixion aministrative El Bangladesh el xe organixà in oto divixion (in bengalexe বিভাগ , bibhag). Partecipasion a organixasion sovrastatatałi El fa parte del Commonwealth, de la SAARC, de el BIMSTEC, de l'OIC, e del D-8. Demografia El Paese el gà na popołasion de 153 milioni de abitanti. El Bangladesh el xe uno dei paesi piasè densamente popolà del mondo e el gà un alto taso de povertà. Kome rilevào da la Bancka Mondial inte el lujo 2005, el paese el gà fato dei progressi significativi in tel svilupo umano inte i setori de l’alfabetizasion, inte la parità de skolarizasion e inte la ridusion de la krésita de la popołasion. Gałeria de someje Notasion Altri projeti Wikimedia Commons el detien imàjini o altri file so Bangladesh el detien schemi gràfeghi so Cołegamenti esterni Sito ufisałebangladesh.gov.bd. National Portal Bangladesh (canale ufisałe)YouTube. BangladeshTreccani.it – Enciclopedie on line, Istituto de ła Ençiclopedia Italiana. Bangladesh, in Disionàrio de istòria, Istituto de ła Ençiclopedia Italiana, 2010. Bangladeshsapere.it, De Agostini. (IT, DE, FR) Bangladešhls-dhs-dss.ch, Disionàrio stòrego de ła Svìsara. (EN) Hugh Russell Tinker e Syed Sajjad Husain, BangladeshEnçiclopedia Britannica, Encyclopædia Britannica, Inc. (EN) Syed Sajjad Husain e Hugh Russell Tinker, BangladeshEnçiclopedia Britannica, Encyclopædia Britannica, Inc. (IT) Scheda del Bangladesh dal sito Viaggiare Sicuri Archivià il 27 de febraro 2007 in Internet Archive. - Sito curà dal Ministero dei Esteri e da l'ACI